CELEX: 31991R3539
Language: el
Date: 1991-12-05 00:00:00
Title: Κανονισμός (ΕΟΚ) αριθ. 3539/91 της Επιτροπής της 5ης Δεκεμβρίου 1991 για τροποποίηση του κανονισμού (ΕΟΚ) αριθ. 3458/91 περί διαφόρων παραδόσεων σιτηρών ως επισιτιστική βοήθεια

Avis juridique important

|

31991R3539

Κανονισμός (ΕΟΚ) αριθ. 3539/91 της Επιτροπής της 5ης Δεκεμβρίου 1991 για τροποποίηση του κανονισμού (ΕΟΚ) αριθ. 3458/91 περί διαφόρων παραδόσεων σιτηρών ως επισιτιστική βοήθεια  

Επίσημη Εφημερίδα αριθ. L 335 της 06/12/1991 σ. 0011 - 0011

ΚΑΝΟΝΙΣΜΟΣ (ΕΟΚ) αριθ. 3539/91 ΤΗΣ ΕΠΙΤΡΟΠΗΣ  της 5ης Δεκεμβρίου 1991  για τροποποίηση του κανονισμού (ΕΟΚ) αριθ. 3458/91 περί διαφόρων παραδόσεων σιτηρών ως επισιτιστική βοήθειαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3972/86 του Συμβουλίου της 22ας Δεκεμβρίου 1986 σχετικά με την πολιτική και τη διαχείριση της επισιτιστικής βοήθειας (1), όπως τροποποιήθηκε τελευταία από τον κανονισμό (ΕΟΚ) αριθ. 1930/90 (2), και ιδίως το άρθρο 6 παράγραφος 1  στοιχείο γ),  Εκτιμώντας:  ότι ο κανονισμός (ΕΟΚ) αριθ. 3458/91 της Επιτροπής (3), άρχισε ένα διαγωνισμό για την παράδοση με μορφή επισιτιστικής βοήθειας 1 965 τόνων σιτηρών-  ότι, λόγω της ταχείας θέσεως σε ισχύ της ανακοινώσεως 91/C 114/01 της Επιτροπής για τα χαρακτηριστικά των προϊόντων που θα χορηγηθούν ως κοινοτική επισιτιστική βοήθεια (4), οι προμηθευτές σάκων για τη συσκευασία των νιφάδων βρώμης αντιμετωπίζουν  κατάσταση πλεονάσματος σάκων ποιότητας που δεν έχει προβλεφθεί από την εν λόγω ανακοίνωση- ότι πρέπει να επιτραπεί, κατ' εξαίρεση, να μπορέσουν να χρησιμοποιηθούν οι σάκοι αυτοί για τη χορήγηση της επισιτιστικής βοήθειας που αναφέρεται στον κανονισμό  (ΕΟΚ) αριθ. 3458/91,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο σημείο 10 του παραρτήματος Ι του κανονισμού (ΕΟΚ) αριθ. 3458/91 προστίθεται η ακόλουθη σημείωση (12):  "(12) Κατ' εξαίρεση, τα προϊόντα μπορούν να συσκευασθούν σε σάκους της ακόλουθης ποιότητας:  - κατασκευή των σάκων:  - 4 σάκοι από χαρτί kraft, ανθεκτικότητας που αντιστοιχεί σε βάρος τουλάχιστον 70g ανά m2,  - 1 σάκος με επένδυση πισσωμένου χαρτιού, ανθεκτικότητας που αντιστοιχεί σε βάρος τουλάχιστον 140 g ανά m2,  - 1 εσωτερική θήκη από πολυαιθυλένιο, πάχους τουλάχιστον 0,06 mm, με διπλή επίδεση,  - τα άνω και κάτω ανοίγματα του σάκου πρέπει να είναι κολλημένα,  - καθαρό βάρος των σάκων 25 kg."  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Δεκεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 370 της 30. 12. 1986, σ. 1. (2) ΕΕ αριθ. L 174 της 7. 7. 1990, σ. 6. (3) ΕΕ αριθ. L 327 της 29. 11. 1991, σ. 16. (4) ΕΕ αριθ. C 114 της 29. 4. 1991, σ. 1.